Banggaan ng tren sa Halle

Ang Banggaan ng tren sa Halle ay isang banggaan ng dalawang tren sa Buizingen, sa bayan ng Halle, Flemish Brabant, noong 15 Pebrero 2010.. .

Banggaan
Ang mga tren na may lulang 250 hanggang 300 kato, ay nagkabanggaan sa malamig na kondisyon isang abalang umaga... Nangyari ang banggaan may 14 na kilometro (9 milya) mula sa kabisera ng Belhika, sa linya ng Brussels–Mons (line 96). Nakikitang nagbanggaan ang dalawang tren sa isang palikuan ng riles.

Isa sa mga tren ay tumatakbo mula Quiévrain patungong Liège, samantalang ang isa ay mula Leuven patungong Braine-le-Comte. Dahil sa banggaan ang unang dalawang lulanan ng tren ay tumilapon pataas sa unang lulanan ng ikalawang tren..

Inilarawan ng mga nakakita bilang "brutal" ang nangyaring banggaan, kung saan may ilang pasahero ang walang habas na naitapon sa paligid ng mga lulanan. Naantala ang serbisyon ng tren sa kahabaan ng nasabing linya kung saan naganap ang banggaan.

May isa pang tren na bumabaybay sa linyang kalapit ng pinangyarihan ng banggaan nang maganap ang aksidente, hindi naman ito direktang kasali subalit naihinto naman agad ng tsuper ang tren kaya hindi nasugatan ang mga pasahero.. 

Mga biktima
Nakakalito ang mga paunang ulat ng bilang ng mga namatay, ayon s aPunong-bayan ng Halle na si Dirk Pieters, hindi bababa sa 20 pa namatay sa banggaan at ayon naman sa iba nasa 25 na ang nasawi.  Nagpalabas naman ng mas tamang bilang ang pamahalaan ng lalawigan ng Flemish Brabant noong hapon ng 15 Pebrero, kung saan inilalagay ang bilang sa 18 katao (15 lalaki at 3 babae), ayon na rin sa bilang ng mga bangkay na nakuha mula sa pagkawasak. Idinagdag pa ng mga nagsasalba na maaaring mayroon pang makitang mga buhay sa loob ng pagkawasak,.  ,at itinigil ang paghahanap sa mga bangkay nang dumating na ang gabi at muling bumalik kinaumagahan.

Isang tagapagsalita ng tanggapan ng prosekyutor ang nagsabi na 20 ang malubhang nasugatan sa banggaan. Ayon naman sa Gobernador ng Flemish Brabant na si Lode De Witte, 162 katao ang nasugtan: kung saan 55 katao ang dinala sa pagamutan at labing-isa ang malubhang nasugatan.

Mga sanggunian

Kategorya:2010 sa Belhika
Kategorya:Mga insedente sa riles noong 2010
Kategorya:Mga insedente sa riles sa Belhika